C 140/68
SK
Úradný vestník Európskej únie
21.4.2023
4.5.
EHSV konštatuje, že plánované investície zamerané na riešenie výziev v oblasti správy oceánov sú nedostatočne ambiciózne.
Boj proti zdrojom znečistenia, zmierňujúce zásahy a riadenie činností na mori vo všetkých odvetviach si vyžadujú primerané finančné úsilie, štrukturálne opatrenia a zapojenie občianskej spoločnosti.
EHSV víta úsilie zamerané na zníženie emisií skleníkových plynov a stimulovanie subjektov s najlepšími výsledkami, ako aj inovácií (25).
Môže sa tým podporiť ambícia dekarbonizovať odvetvie námornej dopravy a zriadiť Fond pre oceány na podporu námorných výziev.
EHSV tiež žiada, aby sa mechanizmus kompenzácie uhlíka rozšíril na environmentálne a sociálne aspekty. 4.6.
Najvzdialenejšie regióny môžu vzhľadom na svoje geografické charakteristiky zohrávať zásadnú úlohu pri využívaní všetkých príležitostí v oblasti oceánov, morí a morských zdrojov, ktoré sa musia uprednostniť, pretože majú potenciál posilniť hospodárstva, vytvárať kvalitné pracovné miesta a zabezpečiť blahobyt občanov (26).
Vzhľadom na všetky tieto dôvody sa EHSV domnieva, že osobitná úloha, ktorú môžu najvzdialenejšie regióny zohrávať pri vykonávaní správy oceánov, by sa mala posilniť, najmä pokiaľ ide o: a) misiu s názvom Obnoviť naše oceány a vody do roku 2030; b) zber a monitorovanie údajov o rybolove; c) boj proti nezákonnému a neselektívnemu rybolovu a podporu udržateľného rybolovu; d) výmenu poznatkov v oblasti námorného priestorového plánovania (27). 4.7.
Poznanie oceánov prispelo k informovaniu o námorných problémoch a môže pomôcť presadiť riešenia.
Plastom sa venovala značná pozornosť v médiách i politike, ale ide len o jeden z mnohých výziev v oblasti morí a oceánov.
Väzby medzi námornými problémami a využívaním pôdy a spotrebiteľským správaním sa často zanedbávajú.
EHSV požaduje komplexnejšiu a transparentnejšiu komunikáciu o oceánoch, ktorá by takisto spájala právne predpisy a zásahy na mori aj na pevnine.
Dúfajme, že to pripraví pôdu pre transformáciu priemyselnej výroby a vytváranie nových technológií a pracovných miest, ktoré sú viac zamerané na udržateľnosť životného prostredia. 4.8.
Nedávna vojna na Ukrajine zmenila politický scenár a upriamila pozornosť na neočakávané núdzové situácie (dodávky energie, inflácia).
Neočakávané výzvy (ako bezpečnosť plynovodov Nord Stream a munície odhodenej do Čierneho mora, ako aj geopolitický strategický význam Arktídy) si vyžadujú ďalšie úsilie na prijatie vhodných spoločných zásahov.
Hoci vojna ovplyvnila aj počet migrantov na západobalkánskej trase, tlak na priechodoch na trasách cez Stredomorie zostáva vysoký, čo zaťažuje prijímacie kapacity niektorých krajín EÚ a vystavuje ľudí riziku incidentov.
EHSV vyzýva EÚ, aby zintenzívnila svoje úsilie pri financovaní iniciatív na podporu námornej bezpečnosti v situácii, ktorá sa podľa očakávania zhorší v dôsledku klimatických a hospodárskych tlakov.
V Bruseli 24. januára 2023 Predsedníčka Európskeho hospodárskeho a sociálneho výboru Christa SCHWENG
(25)
(26) (27)
Stanovisko Európskeho hospodárskeho a sociálneho výboru – Návrh smernice Európskeho parlamentu a Rady, ktorou sa mení smernica 2003/87/ES o vytvorení systému obchodovania s emisnými kvótami skleníkových plynov v Únii, rozhodnutie (EÚ) 2015/1814 o zriadení a prevádzke trhovej stabilizačnej rezervy systému obchodovania s emisnými kvótami skleníkových plynov v Únii a nariadenie (EÚ) 2015/757 [COM(2021) 551 final – 2021/0211 (COD)] – Návrh rozhodnutia Európskeho parlamentu a Rady, ktorým sa mení rozhodnutie (EÚ) 2015/1814, pokiaľ ide o množstvo kvót, ktoré sa má umiestniť do trhovej stabilizačnej rezervy pre systém obchodovania s emisnými kvótami skleníkových plynov v Únii do roku 2030 [COM(2021) 571 final – 2021/0202 (COD)] (Ú. v.
EÚ C 152, 6.4.2022, s. 175).
Stanovisko Európskeho výboru regiónov – Fungovanie systému obchodovania s emisiami (ETS) a mechanizmu uhlíkovej kompenzácie na hraniciach (CBAM) v záujme miest a regiónov (Ú. v.
EÚ C 301, 5.8.2022, s. 116).
Správa Európskeho parlamentu: Revízia systému obchodovania s emisnými kvótami skleníkových plynov v Európskej únii, prijatá 22. júna 2022.
Stanovisko Európskeho hospodárskeho a sociálneho výboru – Prínos najvzdialenejších regiónov pre EÚ (prieskumné stanovisko) (Ú. v.
EÚ C 194, 12.5.2022, s. 44).
COM(2022) 198 final.